Havana - ​Camila Cabello ຮ້ອງຮ່ວມກັບ Young Thug
ວີໂອເອ ຂໍສະເໜີຜົນງານເພງ classic ທີ່ວັນນະສອນ ຄິດວ່າ ຫຼາຍໆທ່ານຈະມັກເພງພວກນີ້ ໂອກາດໜ້າ ຈະນຳຜົນງານເພງທຳນອງນີ້ ມາຝາກທ່ານຜູ້ຟັງອີກ
ສບາຍດີທ່ານແຟນເພງທີ່ຮັກແພງທັງຫຼາຍຍິນດີຕ້ອນຮັບທ່ານເຂົ້າສູ່ລາຍການສຽງເພງ ຈາກແດນໄກຂອງເຮົາມື້ນີ້ຂໍເລີ່ມຕົ້ນ ດ້ວຍເພງ classic ຫຼືເພງດັ້ງເດີມ ທີ່ຟັງຍາມໃດ ກໍສ້າງຄວາມຮູ້ສຶກທີ່ດີແລະປະທັບໃຈ ເປັນເພງອະມະຕະ ຍອດນິຍົມທີ່ວັນນະສອນ ເອງ ກໍມີຄວາມປະທັບໃຈ…ຂໍເຊີນມາຟັງພ້ອມໆກັນເລີຍ…ເພງ I Love you for sentimental reasons ຜົນງານເພງຂອງ Linda Ronstadt ຖ້າທ່ານໄດ້ຮັບຟັງແລ້ວ ກໍຢ່າລືມຂຽນເຂົ້າມາຫາພວກເຮົາດ້ວຍ ບອກວ່າ ທ່ານມັກຟັງເພງແນວນີ້ ແລະວັນນະ ສອນ ກໍຈະຫາເພງເກົ່າໆເຊັ່ນນີ້ ມາເປີດໃຫ້ທ່ານຟັງອີກ ສ່ວນເພງ Pull Me Back ຜົນງານເພງຍອດຮິຕ໌ຂອງ Leah Turner ສິນລະປິນສາວ ນັກຮ້ອງ ນັກແຕ່ງເພງ ທີ່ມີແນວມອງ ເຫັນຄວາມສາມາດຂອງນາງ ໃນຂະນະທີ່ກຳລັງ ສຶກສາຢູ່ ທີ່ມະຫາວິທະຍາໄລ ຈຶ່ງຊັກຊວນໃຫ້ Leah ຍ້າຍເຂົ້າໄປນະຄອນ ລອສແອນ ເຈລິສເພື່ອຍຶດອາຊີບເປັນນັກຮ້ອງ ຈົນ ໃນທີ່ສຸດ Leah Turner ກໍ ໄດ້ຍ້າຍໄປນະຄອນ Nashville, ລັດ TN ເພື່ອເປັນນັກຮ້ອງລູກທົ່ງຢ່າງເຕັມອັດຕາ ໂດຍທີ່ໄດ້ເຊັນສັນຍາ ກັບ Columbia Recordsທີ່ເຮັດເພງເພື່ອໃຫ້ download ແລະເພງຂອງ Leah ກໍໄດ້ຕິດBill Board 100 ແລະກໍໄດ້ສ້າງ ຊື່ສຽງໃຫ້ນາງດ້ວຍ ເຊີນມາຟັງເພງ Pull Me Back ນຳກັນເລີຍເໜາະ ສ່ວນເພງ Havana ຂອງ Camila Cabello Feat Young Thug ນີ້ ກໍຄົງເປັນອີກ ເພງນຶ່ງທີ່ຖືກໃຈໄວສະລຸ້ນ ເພາະຟັງແລ້ວມັນໜ້າຮັກດີ ເອົາຂໍໃຫ້ຟັງໄປ ແລະຄິດຮອດ ກັນໄປ ຂໍໃຫ້ທຸກໆທ່ານນອນລັບຝັນຫວານ ພົບກັນໃໝ່ ໃນສັບປະດາໜ້າ